65 sekundyň dowamynda
Dimitri Dogumyň geçen ýyl gelen başdan geçirilen güýçli ýer titremelerden öň
her gün ýöreýän Antakiýanyň köçeleri harabalyga öwrüldi.
Antakiýanyň grek prawoslaw buthanasynyň ruhanysy Dimitri Dogum,
2005-nji ýyldan bäri Antakiýada ýaşaýan
hristian jemagatyna degişli 3 müňden gowrak adama hyzmat etdi.
Indi bolsa buthanadan diňe ýatlamalary galdy.
Geçen ýyl bellenilip geçilen noel hoşlaşyk boldy.
Dimitri Dogum grek prawoslaw buthanasynyň ruhanysy: Biz bärde hristiany, türki, ýehudisi we
dürlki messeplere degişli adamlar bilen bir dogan ýaly ýaşaýardyk.
Däp-dessurlarymyz we medeniýetimiz goňşularymyzyňky bilen bir,
diňe ybadat ediş usulymyz tapawutly.
Ähli dini baýramçylyklarda, milli baýramlarda, paskada we noelde bilelikdedik…
Bilelikde gülüp, bile agladyk.
Gadymy döwürlerde Antioç atlandyrylan Antakiýa şäheri,
ençeme halka ýer eýeçiligini edip, hristianlar,
musulmanlar we ýehudiler tarapyndan sarpa goýulan medeniýetleriň hem sepleşýän nokady.
Bu gadymy şäheriň köçelerinde bir wagtlar buthananyň jaňy bilen azanyň,
dürli dilleriň biri-birine garyşýan sesleri ýaňlanardy.
Emma Türkiýäniň günortasyny ýer bilen ýegsan eden iki güýçli ýer titreme
şäherde uly weýrançylyga sebäp boldy.
Bu ýerdäki dünýä mirasyna degişli ýadygärikleri we dini binalary ýumurdy
Antakiýanyň kaşaň we Anadolynyň ilkinji metjidi bolan
Habibi Najjar metjidi tas dolulygyna ýykyldy.
Fetullah Ugraş-Habibi Najjar metjidiniň ymamy: Ýer titremeden öň
bu metjide ýüzlerçe müň ýerli we daşary ýurtly syýahatçy gelip görerdi.
Dini baýramçylyklarda şeýle köp adamly bolýardy welin, köçelerde namaz okalardy.
Adamlaryňky ýaly, şäheriň hem ruhlary bardyr we bu metjit Hataýyň kalby…
Antakiýanyň dikedilmegi üçin ilki Habibi Najjar metjidi dikeldilmeli we
men onuň mümkin boljakdygyna ynanýaryn.
Adamlaryň esasy bölegi şäheriň ruhunyň gaýtadan dikeljekdigine ynanýar,
sebäbi Antakiýa şeýle agyr weýrançylygy birinji gezek başdan geçirmeýär.
Rümeýsa Çodar-Hataý-Türkiýe: Antakiýa şäheri taryhda ençeme gezek ýer titremeleri başdan geçirdi.
Şäher, geçen ýyl başdan geçirilen betbagtçylykda taryhynda 8-nji gezek harabalyga öwrüldi.
Ähli etrapçalar ýer bilen ýegsan boldy we taryhy taýdan mukaddes kabul edilýän ýerler ýok boldy.
Emma bu gadymy şäher gaýtadan dikeldiş tagallalarynyň saýasynda
gaýtadan ýene-de bir gezek dikeler.
Hataýy gaýtadan dikeldiş işlerinde häzirki wagta çenli ýumrulan ýa-da agyr zeper ýeten 80 müň binanyň 97,3 göterimi ýykyldy we
galyndylary aýryldy.
Ýolbaçylar gaýtadan dikeldiş işleriniň dowam edýändigini we
şäheriň taýsyz taryhy özbolyşlygyny gorap saklamak üçin özüne mahsus aýratynlygyna laýyklykda guruljakdygyny beýan edýärler.
Mustafa Masatly-Hataýyň Gubernatory: Hataý dürli dinlere uýýan adamlaryň gelip ýerleşen şäheri.
Taryh boýy 7 gezek ýumrulypdyr we gaýtadan dikeldilipdir.
Biz 8-nji gezek ýumrulyşyna şaýatlyk etdik.
Emma biz elmydama küllerinden dogýan halk.
Onuň hötdesinden ýenede bilelikde geleris.
Şäheriň ýaşaýjylary gubernator bilen ylalaşýar we
Hataýyň betbagtçylykdan ozalky kaşaňlygyna hökman eýe boljakdygyna ynanýarlar.
Rümeýsa Çodar, TRT World, Hataý-Türkiýe